Unatro cambeo necesario que orichinalment heba estau pasau por alto estió provocau por a necesidat de mas control de capezeo pa privar condicions de dentrada en perda a grans anglos d'ataque. As prebas sobre modelos d'o YF-16 levadas a cabo por o Langley Research Center heban trobau o posible problema, pero garra atro laboratorio heba estau capaz de reproducir-lo. As prebas en vuelo d'o YF-16 no heban estau pro exhaustivas como pa resolver a qüestión, pero as pertinents prebas en vuelo con os avions de preproducción FSD contrimostroron que yera una autentica preocupación. Como que resultau, s'incrementó l'aria d'os estabilizadors horizontals un 25 %; ista « coda gran » estió introducida en o Bloque 15 en 1981 y posteriorment aplicada a os avions que ya heban estau producius previament. Amás de reducir significativament (encara que no eliminando) o risgo de dentrada en perda, os estabilizadors mas grans tamién amilloran a estabilidat y permiten una rotación de desapegue mas rapida.